Schwierigkeita macht dodrbei, dass scho vor am Urknall (wemma en da Zeit ruckwärts von jetzt Richtung Urknall goht) des  Universum so klei ond so hoiß wird, dass koine von deana physikalische Theoria, wo mir kennad, do no gilt (beziehungsweise, ma woiß id, ob dia no galdad). Drom kamma streng physikalisch gar koi Aussage driber macha, obs den Urknall noch geah hot, odr id. Neiere Theoria (Quantenschleifengravitation zom Beischbiel) schlagad do vor, dass des Universum bloß ganz kloi wird, aber koin Punkt, ond dass domit der Urknall au koin Nullzeitponkt isch, sondrn sowas wia en Tunnl zu ma friara Universum sei kennt.